《送张集父分教越之上虞》
宋代·连文凤

此去横经涉远途，三江烟雨晚潮初。
颛孙岂是贪求禄，郑老从潮爱读书。
驻马晓吟曹庙桧，倚船时看舜乡鱼。
顾予挟册曾游此，故旧相逢为起居。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。